**NAVODILA ZA ODDAJO PROŠENJ NA KOMISIJO ZA ŠTUDIJSKE ZADEVE SENATA PF UM**

Komisija ta študijske zadeve Senata PF UM vloge študentov obravnava v skladu z Merili za presojo prošenj študentov ter upravičenih razlogov. V celoti so objavljena na spletni strani: <http://www.pf.um.si/site/assets/files/1291/merila_za_presojo_prosenj_studentov.pdf>. S tem aktom so določena enotna merila za presojo prošenj študentov ter upravičenih razlogov v primerih:

- **izjemne odobritev vpisa študenta v višji letnik,**

**- ponavljanje letnika,**

**- podaljšanje statusa študenta.**

Prosimo vas, da ste pozorni na člene, ki navajajo izjemne okoliščine, v katerih ste upravičeni oddati prošnjo, in na navedbo dokazil, ki se upoštevajo kot ustrezna za posamezen upravičen razlog.

Postopek se začne na pisno prošnjo študenta, ki mora biti oddana na posebnih obrazcih, ki so objavljeni na spletni strani PF (tudi priložena spodaj).

**Roki za oddajo prošenj so naslednji:**

* **rok za oddajo prošenj za podaljšanje statusa študenta je od 20. 7. 2017 do najkasneje 5. 9. 2017.**
* **rok za oddajo prošenj za izjemno napredovanje v višji letnik, ponavljanje letnika, spremembo načina študija, ter pridobitev posebnega statusa študenta je od 20. 7. 2017 do najkasneje 14. 9. 2017.**

K zapisanim razlogom na prošnji morajo biti priložena ustrezna dokazila, saj v nasprotnem primeru navedeni razlogi ne bodo upoštevani pri obravnavi. Obravnavale se bodo samo popolne prošnje, ki bodo prispele v Referat za študentske zadeve PF UM do zgoraj navedenih rokov. Prošnje, ki bodo prispele po tem roku se bodo kot prepozno prispele s sklepom zavrgle!

Prošnja je popolna, če vsebuje:

* dokazila (glej Merila za presojo prošenj) za vse navedene razloge, s katerimi prošnjo utemeljujete ter
* priloženo fotokopijo potrdila o plačilu stroškov za izdajo sklepa v znesku 18,10 EUR (UPN obrazec izpolnite sami, navodila za izpolnjevanje UPN obrazca so spodaj).

Prošnja se odda v referatu za študentske zadeve PF v času uradnih ur ali pošlje po pošti na naslov: Komisija za študijske zadeve Senata Pravne fakultete UM, Mladinska ulica 9, 2000 Maribor s pripisom: »prošnja za urejanje statusa študenta«.

**PONAVLJANJE LETNIKA:**

Študent, ki ni opravil vseh obveznosti za napredovanje v višji letnik v istem študijskem programu, lahko enkrat v visokošolskem izobraževanju ponavlja letnik.

Ponavljanje letnika na prošnjo študenta odobri Komisija za študijske zadeve Senata PF UM, in sicer študentu, ki je:

* redno sodeloval pri vseh s študijskim programom predvidenih oblikah visokošolskega izobraževalnega dela in
* opravil obveznosti vpisanega letnika v obsegu vsaj 30 ECTS.

Ponavljanje letnika pa lahko komisija izjemoma dovoli tudi študentu, ki je redno sodeloval pri vseh s študijskim programom predvidenih oblikah visokošolskega izobraževalnega dela in opravil obveznosti v obsegu manj kot 30 ECTS, vendar ne manj kot 15 ECTS vpisanega letnika, če so nastopili upravičeni razlogi, ki po Statutu UM omogočajo podaljšanje statusa študenta.

**POMEMBNO: Prošnjo za ponavljanje letnika morajo oddati tudi tisti študenti, ki izpolnjujejo pogoje za ponavljanje letnika (so zbrali najmanj 30 ECTS vpisanega letnika)! V tem primeru prošnje NI POTREBNO utemeljevati in prilagati dokazil.**

**IZJEMNI VPIS V VIŠJI LETNIK:**

Študentu, ki ni izpolnil vseh obveznosti, določenih za napredovanje v višji letnik, lahko Komisija za študijske zadeve Senata PF UM , na njegovo prošnjo, izjemoma odobri vpis v višji letnik. Takšen vpis se lahko odobri študentu, ki obveznosti ni mogel izpolniti iz upravičenih razlogov ter je opravil predpisane obveznosti predhodnih letnikov in obveznosti v obsegu več kot 30 ECTS vpisanega letnika, če je pričakovati, da bo izpolnil ostale obveznosti.

Študenti, ki želite v primeru, da prošnji za vpis v višji letnik ne bo ugodeno, letnik ponavljati, na prošnji označite točko 7 – »*Podredno vlagam prošnjo za ponovni vpis, v kolikor prošnja za izjemni vpis ne bo odobrena*«.

**POMEMBNO: Pogoji za napredovanje v višji letnik so navedeni na spletni strani PF pod študij, študijski progami, pogoji za napredovanje po programu.**

**PODALJŠANJE STATUSA ŠTUDENTA:**

**70. člen Zakona o visokem šolstvu** določa, da statut študenta preneha:

1. študentu, ki zaključi študijski program prve stopnje, z iztekom študijskega leta, v katerem je  zaključil  študij,
2. študentu, ki zaključi študijski program druge stopnje,
3. študentu, ki zaključi študijski program tretje stopnje,
4. če študent ne zaključi študija na študijskem programu prve ali druge stopnje v 12 mesecih po  zaključku zadnjega semestra,
5. če študent ne zaključi študija druge stopnje po enovitem magistrskem študijskem programu v  12 mesecih po zaključku zadnjega semestra,
6. če  študent  ne  zaključi  podiplomskega  študija  tretje  stopnje  v  ustreznem,  s  statutom  predpisanem roku,
7. če se med študijem ne vpiše v naslednji letnik oziroma semester,
8. če se izpiše,
9. če je bil izključen.

Ne  glede  na  četrto  alineo  prejšnjega  odstavka  študentu  status preneha  ob  zaključku  zadnjega  semestra, če je v času študija ponavljal letnik ali spremenil študijski program ali smer.

V  primerih  iz  četrte,  pete  in  sedme  alinee  prvega  odstavka  ter  drugega  odstavka  tega  člena  se  študentu iz upravičenih razlogov status študenta lahko tudi podaljša, vendar največ za eno leto.

**214. člen Statuta UM** določa, da lahko študentom vzporednega študija, študentom s posebnim statusom in študentom, ki imajo druge upravičene razloge (bolezen, ki traja najmanj tri mesece v času predavanj ali en mesec v času izpitnih rokov, izobraževanje v tujini, aktivno delo v organih univerze oz. članice univerze ali druge dalj časa trajajoče izjemne razmere, zaradi katerih posamezni študent daljše obdobje ni bil zmožen sodelovati v študijskem procesu), se lahko podaljša status študenta, in sicer za eno leto med študijem ali ob zaključku študija. Študentke matere, ki v času študija rodijo, in študenti, ki v času študija postanejo očetje, imajo pravico do podaljšanja študentskega statusa za eno leto za vsakega živorojenega otroka.

**Rezultati Komisije bodo objavljeni v AIPS-u. Po objavi rezultatov opravite elektronski vpis in vpisno dokumentacijo obvezno oddajte v referatu za študentske zadeve. Zadnji rok za vpis in oddajo vpisne dokumentacije v referat je 28. 9. 2017.**

**Navodila za plačevanje z UPN – univerzalnim plačilnim nalogom**:

Ime in naslov prejemnika: Univerza v Mariboru, Pravna fakulteta, Mladinska 9, 2000 Maribor

IBAN: SI56011006090122141

BIC banke prejemnika: BSLJSI2X

Referenca:

* **REDNI:**

SI 00 760039-6102 za redne študente študijske stopnje B1

SI 00 760039-6161 za redne študente študijske stopnje B2

* **IZREDNI:**

SI 00 76003-6121 za izredne študente študijske stopnje B1

Koda namena: **STDY**

Namen: **plačilo sklepa**

Strošek sklepa: **18,10 EUR**

*(dokazilo o plačilu oddate skupaj s prošnjo)*

*Obvezno navesti pravilno referenco.*

*Na UPN obrazcu napisati tudi svoje podatke.*

Maribor, 19. 7. 2017

Referat za študentske zadeve

**PROŠNJA ZA KOMISIJO ZA ŠTUDIJSKE ZADEVE**

**Pravne fakultete Univerze v Mariboru**

1**. Priimek in ime**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vpisna številka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Leto prvega vpisa: \_\_\_\_\_\_\_\_\_\_\_\_\_\_\_\_\_

Letnik študija: \_\_\_\_\_\_\_ Način študija: redni izredni

Vrsta študija: VS UN 1. stopnja 2. stopnja 3. stopnja

Ponavljal sem \_\_\_\_\_\_\_\_\_ letnik v študijskem letu \_\_\_\_\_\_\_\_\_\_\_\_\_\_\_\_\_\_

Pavziral sem v študijskem letu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prepisal sem se v študijskem letu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iz drugega študijskega programa oz. visokošolskega zavoda)

2**. Želim se vpisati** v \_\_\_\_\_\_\_\_\_\_\_\_\_ letnik. Za izpolnitev pogojev mi manjka \_\_\_\_\_\_ECTS ter izpit iz predmeta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. **Želim ponavljati** \_\_\_\_\_\_\_\_\_\_\_\_\_\_ letnik, opravljenih imam\_\_\_\_\_\_\_\_ECTS.

4. **Želim podaljšati absolventski staž** **oz. status študenta**: do zaključka študija mi manjka \_\_\_\_\_\_\_\_ izpitov v obsegu \_\_\_\_\_\_\_\_\_\_\_\_ECTS.

5. Sklicujem se na naslednji upravičen razlog (***ustrezno obkroži številko pred upravičenim******razlogom):***

1. **hkratno izobraževanje študenta po dveh ali več študijskih programih***; prošnji prilagam (obkroži alinejo pred prilogo):*

- potrdili o vpisu za oba študijska programa v tekočem letu,

- izpis opravljenih obveznosti za oba študijska programa za vse opravljene letnike;

1. **status vrhunskega športnika**; *prošnji prilagam (obkroži alinejo pred prilogo):*

- potrdilo Olimpijskega komiteja o statusu kategoriziranega športnika za obdobje tekočega letnika oz. drugim potrdilom o športnih dosežkih na državni ravni za ne olimpijske športne discipline,

- sklep o podelitvi statusa športnika s strani posamezne članice,

- na ravni univerze podeljeno priznanje oz. nagrada;

1. **izjemna aktivnost na kulturnem in humanitarnem področju**; *prošnji prilagam (obkroži alinejo pred prilogo):*

- nagrade oz. priznanja kulturnih oz. humanitarnih organizacij za izjemno aktivnost oz. dosežke na kulturnem in humanitarnem področju, ki jih izdajo ustrezne državne krovne ustanove na državnem nivoju,

- sklep o podelitvi statusa študenta priznanega umetnika ali prostovoljca s strani posamezne članice,

- na ravni univerze podeljeno priznanje oz. nagrada;

1. **materinstvo**; *prošnji prilagam (obkroži alinejo pred prilogo):*

- izpisek iz rojstne matične knjige za otroka (za otroke stare do 1 leta);

1. **bolezen, ki traja najmanj tri mesece v času predavanj ali en mesec v času izpitnih rokov**; *prošnji prilagam (obkroži alinejo pred prilogo):*

- zdravniško potrdilo za študenta ali otroka študenta izdano po zaključku zdravljenja, iz katerega je razvidno trajanje bolezni, opis bolezni ter vpliv na študentovo zmožnost opravljanja študijskih obveznosti,

- poškodben list, odpustno pismo bolnišnice oz. drugo zdravniško potrdilo za študenta ali otroka študenta, iz katerega je razvidno zdravljenje in čas trajanja bolezni,

- potrdilo o rizični nosečnosti spec. ginekologa o zdravstvenih težavah v času nosečnosti;

1. **vojaški rok;** *prošnji prilagam(obkroži alinejo pred prilogo):*

-potrdilo Ministrstva za obrambo, iz katerega je razvidno trajanje obveznosti.

1. **izjemne socialne in družinske okoliščine;** *prošnji prilagam (obkroži alinejo pred prilogo):*

- odločbe CSD za študenta ali za družinske člane v skupnem gospodinjstvu,

- mnenja CSD za študenta ali za družinske člane v skupnem gospodinjstvu,

- odločbe DURS za študenta ali za družinske člane v skupnem gospodinjstvu,

- odločbe ZPIZ za študenta ali za družinske člane v skupnem gospodinjstvu,

- potrdilo Zavoda za zaposlovanje o brezposelnosti za družinske člane v skupnem gospodinjstvu,

- sodbe v družinsko pravnih oz. kazenskih zadevah za študenta ali za družinske člane v skupnem gospodinjstvu,

- policijske zapisnike oz. ukrepi za izjemne socialne in družinske razmere,

- izpisek iz rojstne matične knjige za otroka (za otroke stare do 3 let). Smiselno s tem velja tudi za študenta očeta, če živi z otrokom v skupnem gospodinjstvu);

-izpisek iz matičnega registra o smrti (oče, mati, brat sestra, zakonec, otrok in skrbnik, v tekočem ali preteklem študijskem letu),

- odločba o invalidnosti za študenta ali za družinske člane v skupnem gospodinjstvu,

-potrdilo, ki izkazuje težjo bolezen ali stanje družinskega člana v skupnem gospodinjstvu, ki zahteva dodatno pomoč oz. nego;

- potrdilom Upravne enote o skupnem gospodinjstvu (zgolj kot dopolnilno potrdilo, kadar se dokazila nanašajo na družinske člane v skupnem gospodinjstvu);

1. **izobraževanje v tujini,** *prošnji prilagam(obkroži alinejo pred prilogo):*

- pogodbo o izobraževanju v tujini v trajanju, daljšem od 90 dni v tekočem študijskem letu (ne velja za strokovne prakse)**;**

1. **aktivno delo v organih univerze oz. članice univerze***; prošnji prilagam(obkroži alinejo pred prilogo)::*

- potrdilom rektorja ali dekana ali predsedujočega organa o članstvu ter aktivnem delu v organu univerze oz. članice univerze z izkazom prisotnosti.

6. Utemeljitev (če potrebujete več prostora za utemeljitev, pripnite dodatni A4 list) : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Prošnji prilagam potrdilo o plačilu stroškov za izdajo sklepa/odločbe.

8. **Podredno vlagam prošnjo za ponovni vpis, v kolikor prošnja za izjemni vpis ne bo odobrena.** *(obkroži številko):*

V \_\_\_\_\_\_\_\_\_, dne\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

podpis študenta

V tej prošnji se izrazi, ki se nanašajo na osebe in so zapisani v moški slovnični obliki, uporabljajo kot nevtralni za ženski in moški spol.

**Prošnjo je treba oddati na Komisijo za študijske zadeve Senata PF v referat za študentske zadeve Pravne fakultete UM do roka, ki ga je določila PF v skladu z zaključkom izpitnega obdobja.**